**M E S T O S E N I C A**

 **Štefánikova 1408/56, PSČ 905 01 Senica**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Občanom IBV Mlyny

Váš list/zo dňa Naše číslo Vybavuje Senica

 OVZPaD/JT/338/2019/250 Ing.Tomešová 2.8.2019

Vec : **O Z N Á M E N I E**

Dňa 1.8.2019 sa konalo zasadanie Krízového štábu mesta Senica, za účasti zástupcov RÚVZ Senica a Kontrolného chemického laboratória CO v Nitre. Na základe vyhodnotených rozborov vody bolo konštatované, že kvalita vody v lokalite IBV Mlyny je dobrá a nevykazuje známky organického ani anorganického znečistenia. Výsledky podrobného rozboru vody vykonaného Výskumným ústavom vodného hospodárstva v Bratislave Krízový štáb k dispozícii nedostal.

Podľa vykonaných rozborov plynov vo vybraných studniach bolo prostredie v nich vyhodnotené ako nebezpečné z dôvodu prítomnosti oxidu uhličitého vo vyšších koncentráciách. Preto naďalej platí odporúčanie nevstupovať do studní a pri vykonávaní údržby je potrebné dôsledne dodržiavať všetky bezpečnostné opatrenia, ktoré Vám boli doručené ako Informácia pre obyvateľov v mesiaci jún 2019.

V celej lokalite IBV Mlyny je pre zásobovanie domácností pitnou vodou vybudovaný verejný vodovod, na ktorý má možnosť pripojenia sa každý vlastník pozemku. Pre tých vlastníkov pozemkov, ktorí v budúcnosti plánujú  vybudovať si studne, Krízový štáb odporúča vŕtané studne.

Domová studňa je vodná stavba, povoľovaná podľa vodného zákona č. 364/2004 Z.z. Vodu zo studne je možné odoberať len na základe právoplatného kolaudačného povolenia a povolenia na odber podzemných vôd. Znamená to, že využívanie vôd zo studní, ktoré boli zhotovené bez povolenia je v rozpore s vodným zákonom. Vyzývame preto majiteľov nelegálne zhotovených studní, aby si ich zlegalizovali a požiadali o ich dodatočné povolenie. K tomu je potrebné v lehote do 29.2.2020 predložiť:

* Projektovú dokumentáciu vypracovanú oprávnenou osobou v 2 vyhotoveniach
* Vyplniť tlačivo – žiadosť o povolenie na odber podzemných vôd a dodatočné povolenie vodnej stavby – domovej studne

 Ing. Mgr. Martin Džačovský primátor mesta Senica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefón Fax Bankové spojenie IČO e-mail

034/6987622 034/6574058 19828182/0200 309974 jana.tomesova@senica.sk